text: Rockere i retten i afpresningssag
  04 december 2013 kl. 06.41
  Onsdag formiddag går retten i Kolding i gang med retssagen mod fire rockere fra Bandidos, der er tiltalt for afpresning mod flere bordeller i Kolding.
  De fire rockere har siddet varetægtsfængslet i et lille halv års tid. De nægter sig skyldige.
  Afpresningen skal efter politiets mening være rettet mod to bordeller i Låsbygade og på Vejlevej i Kolding. Både bordellernes indehavere og massøser blev truet og afkrævet "beskyttelsespenge", fremgår det af anklageskriftet.
  Også flere tatovører følte sig i sommer truet af rockere - og hele situationen førte til en demonstration den 12. juni, der krævede rockerne ud af Kolding.
  